text: To unge kvæstet efter køretur på mark
  05 april 2016 kl. 20.08
  En 17-årig dreng og en 16-årig pige er kvæstet, mens en 8-årig dreng fik lettere knubs efter køretur på en firehjulet crosser.
  Tre unge mennesker kom til skade tirsdag aften, da de kørte galt på såkaldt ATV - en firehjulet crosser, på en mark ved Roust.
  En 17-årig dreng, en 16-årig pige - og en otteårig dreng kørte samtidig på cosseren, da det gik galt. Den 17-årige dreng var fører af crosseren - og han mistede tilsyneladende herredømmet over den, og kørte ind i et læhegn.
  - De to teenagere har fået nogle ret voldsomme skader i form af brud flere steder. Til gengæld slap den otteårige med overfladiske skræmmer, siger vagtchef hos Syd- og Sønderjylllands Politi Søren Strægaard.
  Efter uheldet er de unge mennesker blevet kørt på skadestuen.
  3 unge kommet til skade ved ulykke på en mark ved Roust, Årre, hvor de mistede herredømmet over en ATV og kørte ind i et læhegn. #politidk
  
  